kardosdrur/scandi-wiki huggingface dataset:
Martin Sinković

Martin Sinković (født 10. november 1989 i Zagreb, Jugoslavien) er en kroatisk roer og olympisk guldvinder, lillebror til Valent Sinković.

Sinković vandt guld i dobbeltsculler ved OL 2016 i Rio de Janeiro sammen med sin bror Valent Sinković. Han vandt desuden sølv ved OL 2012 i London som del af den kroatiske dobbeltfirer. Ved OL 2020 i Tokyo var Sinković-brødrene skiftet til toer uden styrmand, hvor de vandt guld foran Rumænien og Danmark.

Sinković har også vundet adskillige medaljer ved både VM og EM. Sammen med sin bror har han blandt andet vundet to VM- og én EM-guldmedalje i dobbeltsculler.

OL-medaljer 
 2020:  Guld i toer uden styrmand
 2016:  Guld i dobbeltsculler
 2012:  Sølv i dobbeltfirer

Referencer

Eksterne henvisninger 

Roere fra Kroatien
Personer fra Zagreb
Olympiske medaljevindere i roning 
Olympiske mestre fra Kroatien
Olympiske sølvmedaljevindere fra Kroatien
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Deltagere for Kroatien ved sommer-OL 2012
Deltagere for Kroatien ved sommer-OL 2016
Deltagere for Kroatien ved sommer-OL 2020
Valent Sinković

Valent Sinković (født 2. august 1988 i Zagreb, Jugoslavien) er en kroatisk roer og olympisk guldvinder, storebror til Martin Sinković.

Sinković vandt guld i dobbeltsculler ved OL 2016 i Rio de Janeiro sammen med sin bror Martin Sinković. Han vandt desuden sølv ved OL 2012 i London som del af den kroatiske dobbeltfirer. Ved OL 2020 i Tokyo var Sinković-brødrene skiftet til toer uden styrmand, hvor de vandt guld foran Rumænien og Danmark.

Sinković har også vundet adskillige medaljer ved både VM og EM. Sammen med sin bror har han blandt andet vundet to VM- og én EM-guldmedalje i dobbeltsculler.

OL-medaljer 
 2020:  Guld i toer uden styrmand
 2016:  Guld i dobbeltsculler
 2012:  Sølv i dobbeltfirer

Referencer

Eksterne henvisninger 

Roere fra Kroatien
Personer fra Zagreb
Olympiske medaljevindere i roning 
Olympiske mestre fra Kroatien 
Olympiske sølvmedaljevindere fra Kroatien
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Deltagere for Kroatien ved sommer-OL 2012
Deltagere for Kroatien ved sommer-OL 2016
Deltagere for Kroatien ved sommer-OL 2020
Nathan Cohen

Nathan Phillip Cohen (født 2. august 1986 i Christchurch, New Zealand) er en newzealandsk tidligere roer og olympisk guldvinder.

Cohen vandt guld i dobbeltsculler ved OL 2012 i London sammen med Joseph Sullivan. Han vandt også i disciplinen ved OL 2008 i Beijing, hvor han sammen med Rob Waddell sluttede på fjerdepladsen.

Cohen er også dobbelt verdensmester i dobbeltsculler, fra henholdsvis 2010 og 2011, begge gange som makker med Joseph Sullivan.

OL-medaljer 
 2012:  Guld i dobbeltsculler

Referencer

Eksterne henvisninger 

Roere fra New Zealand
Personer fra Christchurch
Olympiske medaljevindere i roning 
Olympiske mestre fra New Zealand 
Medaljevindere ved sommer-OL 2012
Joseph Sullivan

Joseph Sullivan (født 11. april 1987 i Rangiora, New Zealand) er en newzealandsk tidligere roer og olympisk guldvinder.

Sullivan vandt guld i dobbeltsculler ved OL 2012 i London sammen med Nathan Cohen. Parret henviste i finalen italienerne Alessio Sartori og 
Romano Battisti til sølvmedaljerne, mens slovenerne Luka Špik og Iztok Čop fik bronze.

Sullivan er også dobbelt verdensmester i dobbeltsculler, fra henholdsvis 2010 og 2011, begge gange som makker med Nathan Cohen.

OL-medaljer 
 2012:  Guld i dobbeltsculler

Referencer

Eksterne henvisninger 

Roere fra New Zealand
Olympiske medaljevindere i roning 
Olympiske mestre fra New Zealand 
Medaljevindere ved sommer-OL 2012
David Crawshay

David William Crawshay (født 11. august 1979 i Melbourne) er en australsk tidligere roer og olympisk guldvinder.

Crawshay deltog første gang i de olympiske lege i 2004 i Athen, hvor han stillede op i dobbeltfireren. Australierne blev nummer tre i det indledende heat og nummer fire i semifinalen, hvorved de kom i B-finalen, som de vandt; dermed blev de samlet nummer syv.

Ved OL 2008 i Beijing roede han dobbeltsculler sammen med Scott Brennan. De to australiere vandt først deres indledende heat, derpå semifinalen, og i finalen sejrede de endnu engang, i tiden 6.27,77 minutter, mere end et sekund foran esterne Tõnu Endrekson og Jüri Jaanson, mens briterne Matt Wells og Steve Rowbotham blev nummer tre.

Crawshay og Brennan deltog i samme bådtype ved OL 2012 i London, men efter en fjerdeplads i det indledende heat måtte de i opsamlingsheatet, hvor de dog sejrede og dermed kom i semifinalen. Her blev det til en femteplads og deltagelse i B-finalen, hvor de med en andenplads endte på en samlet ottendeplads i konkurrencen.

OL-medaljer 
 2008:  Guld i dobbeltsculler

Referencer

Eksterne henvisninger 

Roere fra Australien
Personer fra Melbourne
Deltagere for Australien ved sommer-OL 2004
Deltagere for Australien ved sommer-OL 2008
Deltagere for Australien ved sommer-OL 2012
Olympiske mestre fra Australien
Medaljevindere ved sommer-OL 2008
Scott Brennan

Scott Brennan (født 9. januar 1983 i Hobart) er en australsk tidligere roer og olympisk guldvinder.

Brennan deltog første gang i de olympiske lege i 2004 i Athen, hvor han stillede op i dobbeltfireren. Australierne blev nummer tre i det indledende heat og nummer fire i semifinalen, hvorved de kom i B-finalen, som de vandt; dermed blev de samlet nummer syv.

Ved OL 2008 i Beijing roede han dobbeltsculler sammen med David Crawshay. De to australiere vandt først deres indledende heat, derpå semifinalen, og i finalen sejrede de endnu engang, i tiden 6.27,77 minutter, mere end et sekund foran esterne Tõnu Endrekson og Jüri Jaanson, mens briterne Matt Wells og Steve Rowbotham blev nummer tre.

Crawshay og Brennan deltog i samme bådtype ved OL 2012 i London, men efter en fjerdeplads i det indledende heat måtte de i opsamlingsheatet, hvor de dog sejrede og dermed kom i semifinalen. Her blev det til en femteplads og deltagelse i B-finalen, hvor de med en andenplads endte på en samlet ottendeplads i konkurrencen.

OL-medaljer 
 2008:  Guld i dobbeltsculler

Referencer

Eksterne henvisninger 

Roere fra Australien
Personer fra Hobart
Deltagere for Australien ved sommer-OL 2004
Deltagere for Australien ved sommer-OL 2008
Deltagere for Australien ved sommer-OL 2012
Olympiske mestre fra Australien
Medaljevindere ved sommer-OL 2008
Sébastien Vieilledent

Sébastien Vieilledent (født 26. august 1976 i Cannes, Frankrig) er en fransk tidligere roer og olympisk guldvinder.

Vieilledent vandt guld i dobbeltsculler ved OL 2004 i Athen sammen med Adrien Hardy. Han deltog også i disciplinen dobbeltfirer ved både OL 1996 i Atlanta og OL 2000 i Sydney.

Vieilledent vandt desuden VM-guld i dobbeltsculler med Adiren Hardy ved VM 2003 i Italien.

OL-medaljer 
 2004:  Guld i dobbeltsculler

Referencer

Eksterne henvisninger 

Roere fra Frankrig
Personer fra Cannes
Olympiske medaljevindere i roning
Olympiske mestre fra Frankrig
Medaljevindere ved sommer-OL 2004
Adrien Hardy

Adrien Hardy (født 30. juni 1978 i Nîmes, Frankrig) er en fransk tidligere roer og olympisk guldvinder.

Hardy vandt guld i dobbeltsculler ved OL 2004 i Athen sammen med Sébastien Vieilledent. Han deltog også i disciplinen ved både OL 2000 i Sydney og OL 2008 i Beijing. Derudover var han med i den franske dobbeltfirer ved OL 2012 i London.

Hardy vandt desuden to VM-guldmedaljer i dobbeltsculler, og var desuden to gange med i den franske otter, der blev europamester i 2008.

OL-medaljer 
 2004:  Guld i dobbeltsculler

Referencer

Eksterne henvisninger 

Roere fra Frankrig
Personer fra Nîmes
Olympiske medaljevindere i roning 
Olympiske mestre fra Frankrig 
Medaljevindere ved sommer-OL 2004
Luka Špik

Luka Špik (født 9. februar 1979 i Kranj, Jugoslavien) er en slovensk tidligere roer og olympisk guldvinder.

Špik vandt guld i dobbeltsculler ved OL 2000 i Sydney sammen med Iztok Čop. Parret vandt sølv i samme disciplin ved OL 2004 i Athen og bronze ved OL 2012 i London. Han deltog også ved både OL 1996 i Atlanta og Sommer-OL 2008 i Beijing.

Špik og Čop vandt desuden tre VM-guldmedaljer i dobbeltsculler, i henholdsvis 1999, 2005 og 2007.

OL-medaljer 
 2000:  Guld i dobbeltsculler
 2004:  Sølv i dobbeltsculler
 2012:  Bronze i dobbeltsculler

Referencer

Eksterne henvisninger 

Roere fra Slovenien
Deltagere for Slovenien ved sommer-OL 1996
Deltagere for Slovenien ved sommer-OL 2000
Deltagere for Slovenien ved sommer-OL 2004
Deltagere for Slovenien ved sommer-OL 2008
Deltagere for Slovenien ved sommer-OL 2012
Olympiske medaljevindere i roning
Olympiske mestre fra Slovenien
Olympiske sølvmedaljevindere fra Slovenien
Olympiske bronzemedaljevindere fra Slovenien
Medaljevindere ved sommer-OL 2000
Medaljevindere ved sommer-OL 2004
Medaljevindere ved sommer-OL 2012
Agostino Abbagnale

Agostino Abbagnale (født 25. august 1966 i Pompei) er en italiensk tidligere roer og tredobbelt olympisk guldvinder.

I begyndelsen af sin karriere prøvede Abbagnale sig af i forskellige bådtyper. Han roede toer med og uden styrmand ved internationale ungdomsstævner, og ved sit første senior-VM i 1985 var han med til at blive nummer to i otteren.

Første gang, han var med ved OL, var 1988 i Seoul, hvor han sammen med Gianluca Farina, Piero Poli og Davide Tizzano stillede op i dobbeltfirer. Italienerne vandt deres indledende heat og semifinale sikkert, og i finalen vandt de med et forspring på halvandet sekund til Norge, der var lidt over et sekund foran Østtyskland på tredjepladsen. Efter sejren og præmieoverrækkelsen sprang Abbagnale i søen, men ramte derved Tizzano, som tabte sin guldmedalje. Den blev først fundet to dage senere af dykkere.

Efter OL 1988 var han nødt til at holde en længere pause på grund af dyb venetrombose i benet.

Hans næste store internationale konkurrence var ved OL 1996 i Atlanta, hvor han stillede op i dobbeltsculler sammen med Davide Tizzano. De vandt deres indledende heat og semifinale sikkert, og i finalen var de igen hurtigst, da de vandt foran nordmændene Kjetil Undset og Steffen Størseth (som de også havde besejret i semifinalen), mens franskmændene Frédéric Kowal og Samuel Barathay blev nummer tre.

I både 1997 og 1998 var han med til at vinde VM-guldmedaljer i dobbeltfirer. 

Hans sidste OL blev i 2000 i Sydney, hvor han igen stillede op i dobbeltfireren, denne gang sammen med Alessio Sartori, Rossano Galtarossa og Simone Raineri. De indledte med at vinde deres indledende heat i klart bedste tid, en præstation de gentog i semifinalen, og de vandt finalen med et forspring på mere end to sekunder til Holland, der var under et sekund hurtigere en Tyskland på tredjepladsen. Dermed sikrede Abbagnale sig sin tredje guldmedalje i lige så mange forsøg.

Hans sidste store præstation kom, da han sammen med Franco Berra vandt VM-sølv i dobbeltsculleren i 2002. Han indstillede sin karriere i 2003 efter nye problemer med blodpropper i benene.

Agostino Abbagnale var lillebror til Giuseppe og Carmine Abbagnale, der ligeledes hentede flere OL-medaljer.

OL-medaljer 
 1988:  Guld i dobbeltfirer
 1996:  Guld i dobbeltsculler
 2000:  Guld i dobbeltfirer

Referencer

Eksterne henvisninger 

Roere fra Italien
Deltagere for Italien ved sommer-OL 1988
Deltagere for Italien ved sommer-OL 1996
Deltagere for Italien ved sommer-OL 2000
Olympiske medaljevindere i roning 
Olympiske mestre fra Italien
Medaljevindere ved sommer-OL 1988 
Medaljevindere ved sommer-OL 1996
Medaljevindere ved sommer-OL 2000
Davide Tizzano

Davide Tizzano (født 21. maj 1968 i Napoli) er en italiensk tidligere roer og dobbelt olympisk guldvinder.

Sit første store internationale resultat opnåede Tizzano i 1986, da han blev juniorverdensmester i singlesculler.

Han var en af roerne i den italienske dobbeltfirer, der deltog i OL 1988 i Seoul. Italienerne vandt deres indledende heat og deres semifinale, hvor de satte ny olympisk rekord med tiden 5.47,50 minutter, og i finalen sejrede de med et forspring på halvandet sekund til Norge, mens Østtyskland var yderligere lidt over et sekund bagud på tredjepladsen. Udover Tizzano bestod italienernes besætning af Piero Poli, Gianluca Farina og Agostino Abbagnale.

Ved VM året efter vandt Farina og Tizzano samt to nye roere, Filippo Soffici og Giovanni Calabrese, VM-sølv i dobbeltfireren.

Ved OL 1996 i Atlanta roede Tizzano dobbeltsculler sammen med Agostino Abbagnale. De vandt deres indledende heat og semifinale, og i finalen kæmpede de med nordmændene Kjetil Undset og Steffen Størseth samt franskmændene Frédéric Kowal og Samuel Barathay om medaljerne, og italienerne var hurtigst og vandt med næsten halvandet sekund foran nordmændene, der henviste franskmændene til bronzemedaljerne.

OL-medaljer 
 1988:  Guld i dobbeltfirer
 1996:  Guld i dobbeltsculler

Referencer

Eksterne henvisninger 

Roere fra Italien
Personer fra Napoli
Deltagere for Italien ved sommer-OL 1988
Deltagere for Italien ved sommer-OL 1992
Olympiske mestre fra Italien
Peter Antonie

Peter Antonie (født 11. maj 1958 i Melbourne) er en australsk tidligere roer og olympisk guldvinder.

Et af Antonies første store resultater kom, da han var med til ved VM i 1977 at vinde sølv i letvægtsfireren. Året efter blev det til bronze i samme disciplin ved VM, og i 1983 var han med til at vinde VM-sølv i letvægtsotteren. Derefter konkurrerede han i nogle år i letvægtssinglesculleren, og han vandt bronze ved VM i 1985, inden han blev verdensmester i 1986.

Antonie var første gang med til OL i 1988 i Seoul, hvor han var med i den australske dobbeltfirer, der blev nummer fem. Derefter skiftede han til dobbeltsculler og vandt sammen med Paul Reedy VM-bronze i 1990.

Ved OL 1992 i Barcelona roede han dobbeltsculler sammen med Steve Hawkins. De vandt deres indledende heat og havde bedste tid af alle, og semifinalen vandt de forholdsvis sikkert. I finalen udkæmpede de en hård kamp med den østrigske båd, men mod slutningen af løbet fik de to australiere overtaget og vandt med et forspring på over et sekund til østrigerne Arnold Jonke og Christoph Zerbst, der fik sølv, mens Nico Rienks og Henk-Jan Zwolle fra Holland fik bronze. Det var Australiens første OL-guld i roning siden Mervyn Wood vandt i singlesculler i 1948.

Antonies sidste OL blev i 1996 i Atlanta, hvor han igen roede dobbeltsculler, denne gang sammen med Jason Day, og duoen blev nummer otte.

OL-medaljer 
 1992:  Guld i dobbeltsculler

Referencer

Eksterne henvisninger 

Roere fra Australien
Personer fra Melbourne
Deltagere for Australien ved sommer-OL 1988
Deltagere for Australien ved sommer-OL 1992
Deltagere for Australien ved sommer-OL 1996
Olympiske mestre fra Australien
Steve Hawkins

Stephen Mark "Steve" Hawkins (født 14. januar 1971 i Hobart) er en australsk tidligere roer og olympisk guldvinder.

Steve Hawkins' første store internationale resultat kom, da han som en del af den australske letvægtsfirer vandt bronze ved VM i 1990, et resultat han var med til at forbedre året efter, hvor det blev til VM-guld.

Ved OL 1992 i Barcelona stillede han op i dobbeltsculler sammen med Peter Antonie. De vandt deres indledende heat og havde bedste tid af alle, og semifinalen vandt de forholdsvis sikkert. I finalen udkæmpede de en hård kamp med den østrigske båd, men mod slutningen af løbet fik de to australiere overtaget og vandt med et forspring på over et sekund til østrigerne Arnold Jonke og Christoph Zerbst, der fik sølv, mens Nico Rienks og Henk-Jan Zwolle fra Holland fik bronze. Det var Australiens første OL-guld i roning siden Mervyn Wood vandt i singlesculler i 1948.

Ved VM i 1993 roede han singlesculler og blev nummer to. Dette blev hans sidste internationale medalje.

OL-medaljer 
 1992:  Guld i dobbeltsculler

Referencer

Eksterne henvisninger 

Roere fra Australien
Personer fra Hobart
Deltagere for Australien ved sommer-OL 1992
Olympiske mestre fra Australien
Nico Rienks

Nicolaas "Nico" Hessel Rienks (født 1. februar 1962 i Tiel) er en hollandsk tidligere roer og dobbelt olympisk guldvinder.

Rienks deltog i fem olympiske lege i perioden 1984–2000. Ved legene i 1984 var han med i dobbeltfireren, der blev nummer  tre i sit indledende heat, nummer tre i opsamlingsheatet og nummer tre i B-finalen, hvilket gav en samlet niendeplads.

Ved legene i fire år senere i Seoul var han skiftet til dobbeltsculler sammen med Ronald Florijn. Parret vandt sit indledende heat i tiden 6.16,32 minutter, mens de i semifinalen sluttede som nummer to i 6.19,57 minutter. Skønt de ikke var favoritter, vandt de to hollændere finalen i tiden 6.21,13 og sikrede sig dermed guldmedaljen.

Ved OL 1992 i Barcelona stillede han igen op i doublesculleren, denne gang sammen med Henk-Jan Zwolle. Parret, som var regerende verdensmestre, vandt deres indledende heat i tiden 6.31,90 og blev nummer to i semifinalen i tiden 6.19,15, men i finalen måtte de nøjes med en tredjeplads i tiden 6.22,82 og dermed bronzemedaljen efter Australien og Østrig. 

Ved OL 1996 i Atlanta stillede han op som en del af otteren, som var blevet nummer to ved verdensmesterskaberne i 1994 og 1995. Båden vandt sit indledende heat i tiden 5.41,41, og i finalen sejrede de i tiden 5.42,74 foran Tyskland og Rusland. Dermed vandt Rienks sin anden olympiske guldmedalje. Ved dette OL var han desuden hollandsk fanebærer ved åbningsceremonien.

Rienks deltog for sidste gang ved OL i 2000 i Sydney, hvor han igen stilled op i otteren. Her blev det til en tredjeplads i indledende heat i tiden 5.36,42, mens de blev nummer fire med 5.44,91 i opsamlingsheatet. Dermed måtte hollænderne tage til takke med deltagelse i B-finalen, hvor de med tiden 5.36,63 blev nummer tre og dermed samlet nummer ni i disciplinen. 

Rienks vandt desuden flere medaljer ved VM i roning, blandt andet en guldmedalje i dobbeltsculler ved VM i 1991 samt sølv i samme disciplin ved VM i 1987, 1989 og 1990.

OL-medaljer 
 1988:  Guld i dobbeltsculler
 1996:  Guld i otter
 1992:  Bronze i dobbeltsculler

Referencer

Eksterne henvisninger 

Roere fra Holland
Deltagere for Holland ved sommer-OL 1984
Deltagere for Holland ved sommer-OL 1988
Deltagere for Holland ved sommer-OL 1992
Deltagere for Holland ved sommer-OL 1996
Deltagere for Holland ved sommer-OL 2000
Olympiske mestre fra Holland
Olympiske bronzemedaljevindere fra Holland
Ronald Florijn

Ronald Florijn (født 21. april 1961 i Leiden) er en hollandsk tidligere roer og dobbelt olympisk guldvinder.

Florijn deltog første gang ved OL 1988 i Seoul, hvor hans stillede op i dobbeltsculler sammen med Nico Rienks. Parret vandt sit indledende heat i tiden 6.16,32 minutter, mens de i semifinalen sluttede som nummer to i 6.19,57 minutter. Skønt de ikke var favoritter, vandt de to hollændere finalen i tiden 6.21,13 og sikrede sig dermed guldmedaljen.

Ved legene fire år senere i Barcelona stillede Florijn op i dobbeltfirer. Den hollandske båd blev nummer to i indledende heat i tiden 5.49,39, og i semifinalen blev de nummer tre i tiden 5.50,12, hvilket sikrede dem en finaleplads. I finalen roede de i tiden 5.48,92, hvilket gav hollænderne en femteplads.

OL 1996 i Atlanta blev Florijns sidste, og her var han skiftet til otteren, som var blevet nummer to ved verdensmesterskaberne i 1994 og 1995. Båden vandt sit indledende heat i tiden 5.41,41, og i finalen sejrede de i tiden 5.42,74 foran Tyskland og Rusland. Dermed vandt Florijn sin anden olympiske guldmedalje.

Florijn vandt desuden flere medaljer ved VM i roning, blandt andet to sølvmedaljer i otter, i henholdsvis 1994 og 1995.

OL-medaljer 
 1988:  Guld i dobbeltsculler
 1996:  Guld i otter

Referencer

Eksterne henvisninger 

Roere fra Holland
Personer fra Leiden
Deltagere for Holland ved sommer-OL 1988
Deltagere for Holland ved sommer-OL 1992
Deltagere for Holland ved sommer-OL 1996
Olympiske mestre fra Holland
Brad Alan Lewis

Brad Allan Lewis (født 9. november 1954 i Los Angeles, USA) er en amerikansk tidligere roer og olympisk guldvinder.

Lewis vandt guld i dobbeltsculler ved OL 1984 i Los Angeles sammen med Paul Enquist. I finalen henviste de belgierne Pierre-Marie Deloof og Dirk Crois til sølvmedaljerne, mens jugoslaverne Zoran Pančić og Milorad Stanulov fik bronze.

OL-medaljer 
 1984:  Guld i dobbeltsculler

Referencer

Eksterne henvisninger 

Roere fra USA
Personer fra Los Angeles
Paul Enquist

Paul Enquist (født 13. december 1955 i Seattle, USA) er en amerikansk tidligere roer og olympisk guldvinder.

Enquist vandt guld i dobbeltsculler ved OL 1984 i Los Angeles sammen med Brad Alan Lewis. I finalen henviste de belgierne Pierre-Marie Deloof og Dirk Crois til sølvmedaljerne, mens jugoslaverne Zoran Pančić og Milorad Stanulov fik bronze.

OL-medaljer 
 1984:  Guld i dobbeltsculler

Referencer

Eksterne henvisninger 

Roere fra USA
Personer fra Seattle
Klaus Kröppelien

Klaus Kröppelien (født 29. juni 1958 i Rostock) er en tysk tidligere roer og olympisk guldvinder.

Karriere

Roning 
Kröppeliens første store internationale resultat kom, da han i 1976 blev juniorverdensmester i dobbeltfireren for DDR. I 1979 blev han seniorverdensmester i samme bådtype.

I 1980 roede han dobbeltsculler sammen med Joachim Dreifke, og denne duo stillede op for DDR ved OL samme år i Moskva. Østtyskerne vandt deres indledende heat ganske sikkert, og i finalen vandt de guld med et forspring på to sekunder ned til Zoran Pančić og Milorad Stanulov fra Jugoslavien på andenpladsen, mens Zdeněk Pecka og Václav Vochoska fra Tjekkoslovakiet blev nummer tre.

Kröppelien og Dreifke vandt derpå VM-guld året efter samt -sølv i 1982.

Videre karriere 
Kröppelien var officer i den østtyske marine, og efter den tyske genforening blev han buschauffør.

OL-medaljer 
 1980:  Guld i dobbeltsculler

Referencer

Eksterne henvisninger 

Roere fra Tyskland
Personer fra Rostock
Deltagere for DDR ved sommer-OL 1980
Olympiske mestre fra DDR
Frank Hansen (roer)

Frank Hansen (født 4. august 1945 i Oslo) er en norsk tidligere roer og olympisk guldvinder.

Hansen vandt sammen med Svein Thøgersen sølv ved EM i 1971 i dobbeltsculler, og duoen var derfor med i favoritfeltet ved OL 1972 i München. De blev nummer tre i det indledende heat, men vandt derpå opsamlingsheatet og var derfor klar til semifinalen. Her blev de nummer tre, og var dermed med i A-finalen, hvor de klarede sig meget bedre, idet de gav den sovjetiske båd kamp til stregen og kun blev besejret med under et sekund, mens de omvendt var næsten tre sekunder foran østtyskerne på tredjepladsen.

Herefter fik han sin bror Frank Hansen med i dobbeltsculleren, og de to brødre fejrede store triumfer i anden halvdel af 1970'erne. Således vandt de VM-guld i henholdsvis 1975, 1978 og 1979. Ved OL 1976 i Montreal var brødrene Hansen derfor blandt favoritterne. Efter overlegne sejre i indledende runde og i semifinalen (i begge med ny olympisk rekord) blev de presset lidt mere i finalen, men vandt dog med over to sekunder ned til briterne på andenpladsen og yderligere mere end to sekunder ned til den sovjetiske båd på tredjepladsen. Det blev Norges eneste guldmedalje ved disse lege, og for præstationen modtog brødrene Hansen Fearnsleys olympiske ærespris.

Han indstillede sin karriere efter VM i 1979.

OL-medaljer 
 1976:  Guld i dobbeltsculler
 1972:  Sølv i dobbeltsculler

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1972
Deltagere for Norge ved sommer-OL 1976
Olympiske mestre fra Norge
Olympiske sølvmedaljevindere fra Norge